Fosnes Hansen og Finn Kalvik spilte inn og utga musikkalbumet sammen på daWorks i 2010, et musikalsk og tekstlig erindringsverk om oppvekst i felles drabantbymiljø og jernbanemiljø på Grorud gjennom to generasjoner, fra 1950-tallet og frem til 1980-tallet. For tekstene til albumet vant han Spellemannprisen 2010 i klassen tekstforfatter. Albumet ble dessuten nominert i klassen viser.